pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สดช.กระทรวงดิจิทัลฯ จับมือ สปสช.กระทรวงสาธารณสุข ลงนาม MOU “การพัฒนาการใช้ประโยชน์ข้อมูลขนาดใหญ่” (Big Data)
วันจันทร์ที่ 4 พฤศจิกายน 2562
สดช.กระทรวงดิจิทัลฯ จับมือ สปสช.กระทรวงสาธารณสุข ลงนาม MOU “การพัฒนาการใช้ประโยชน์ข้อมูลขนาดใหญ่” (Big Data)
สดช.กระทรวงดิจิทัลฯ จับมือ สปสช.กระทรวงสาธารณสุข ลงนาม MOU “การพัฒนาการใช้ประโยชน์ข้อมูลขนาดใหญ่” (Big Data)
p.p1 {margin: 0.0px 0.0px 1.0px 0.0px; text-indent: 36.0px; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 1.0px 0.0px; text-indent: 36.0px; font: 18.0px Helvetica; -webkit-text-stroke: #000000; min-height: 22.0px}
p.p3 {margin: 0.0px 0.0px 1.0px 0.0px; text-align: center; text-indent: 36.0px; font: 16.0px Helvetica; -webkit-text-stroke: #000000}
span.s1 {font-kerning: none}
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม และนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ร่วมเป็นพยานในพิธีลงนามบันทึกข้อตกลงความร่วมมือ เรื่อง “การพัฒนาการใช้ประโยชน์ข้อมูลขนาดใหญ่ (Big Data) ระหว่าง สํานักงานคณะกรรมการดิจิทัลเพื่อเศรษฐกิจและสังคมแห่งชาติ (สดช.) กระทรวงดิจิทัลเพื่อเศรษฐกิจและสังคม ร่วมกับ สํานักงานหลักประกันสุขภาพแห่งชาติ (สปสช.) กระทรวงสาธารณสุข โดยมี ดร.ปิยนุช วุฒิสอน เลขาธิการคณะกรรมการดิจิทัลเพื่อเศรษฐกิจและสังคมแห่งชาติ และ นพ.ศักดิ์ชัย กาญจนวัฒนา เลขาธิการสํานักงานหลักประกันสุขภาพแห่งชาติ เป็นผู้ลงนาม และนางวรรณพร เทพหัสดิน ณ อยุธยา รองปลัดกระทรวงดิจิทัลเพื่อเศรษฐกิจและสังคม เข้าร่วม ณ โรงแรมเซ็นทรา บายเซ็นทารา ศูนย์ราชการและคอนเวนชันเซ็นเตอร์ แจ้งวัฒนะ เมื่อวันที่ 31 ตุลาคม 2562 สําหรับการลงนามดังกล่าว มีวัตถุประสงค์ เพื่อส่งเสริมให้เกิดการใช้ประโยชน์ข้อมูลขนาดใหญ่ (Big Data) และสนับสนุนการดําเนินงานด้าน Big Data สําหรับหน่วยงานภาครัฐ โดยมุ่งเน้นในการช่วยเหลือการพัฒนาทางด้านสาธารณสุข และระบบหลักประกันสุขภาพภาครัฐให้ดียิ่งขึ้น พัฒนาการใช้ประโยชน์ข้อมูลภาครัฐให้เป็นไปในทิศทางเดียวกัน สามารถบูรณาการและให้บริการข้อมูลข้ามหน่วยงานได้อย่างเป็นระบบ รวดเร็ว ปลอดภัยและควบคุมได้ ซึ่งจะนําไปสู่การวิเคราะห์และใช้ประโยชน์ข้อมูลอย่างเป็นรูปธรรมในอนาคต
********************
รัฐบาลไทย-ข่าวทำเนียบรัฐบาล-หัวหน้าผู้แทน JICA และเอกอัครราชทูตเวียดนาม เข้าเยี่ยมคารวะ รมว.ศธ.
วันอังคารที่ 8 พฤษภาคม 2561
หัวหน้าผู้แทน JICA และเอกอัครราชทูตเวียดนาม เข้าเยี่ยมคารวะ รมว.ศธ.
ภารกิจด้านต่างประเทศของรัฐมนตรีว่าการกระทรวงศึกษาธิการ เมื่อวันจันทร์ที่ 7 พฤษภาคม 2561 ได้ให้การต้อนรับและหารือกับหัวหน้าผู้แทนองค์การความร่วมมือระหว่างประเทศแห่งญี่ปุ่น และเอกอัครราชทูตสาธารณรัฐสังคมนิยมเวียดนามประจําประเทศไทย
กระทรวงศึกษาธิการ - ภารกิจด้านต่างประเทศของรัฐมนตรีว่าการกระทรวงศึกษาธิการ เมื่อวันจันทร์ที่ 7 พฤษภาคม 2561 ได้ให้การต้อนรับและหารือกับหัวหน้าผู้แทนองค์การความร่วมมือระหว่างประเทศแห่งญี่ปุ่น และเอกอัครราชทูตสาธารณรัฐสังคมนิยมเวียดนามประจําประเทศไทย
เมื่อเวลา 09.00 น.นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการพร้อมด้วยนางวัฒนาพร ระงับทุกข์ รองปลัดกระทรวงศึกษาธิการ และ น.ส.นงศิลินี โมสิกะ ผู้อํานวยการสํานักความสัมพันธ์ต่างประเทศ สํานักงานปลัดกระทรวงศึกษาธิการได้ให้การต้อนรับนายฮิโรโอะ ทานากะ (Mr Hiroo Tanaka) หัวหน้าผู้แทนองค์การความร่วมมือระหว่างประเทศแห่งญี่ปุ่น (Japan International Cooperation Agency : JICA) ประจําประเทศไทย:Chief Representative of JICA Thailand Officeและคณะ เพื่อหารือเกี่ยวกับการดําเนินความร่วมมือตามโครงการเพิ่มศักยภาพกําลังคนด้านเทคโนโลยีและนวัตกรรม สนับสนุนการลงทุนและเพิ่มขีดความสามารถสําหรับภาคอุตสาหกรรมในประเทศและภูมิภาค ณ ห้องทํางานรัฐมนตรี อาคารราชวัลลภ กระทรวงศึกษาธิการ
ต่อมาในเวลา 13.00 น.ได้ให้การต้อนรับนายเหวียน หาย บั่ง (Mr Nguyen Hai Bang) เอกอัครราชทูตสาธารณรัฐสังคมนิยมเวียดนาม และคณะ ซึ่งเข้าเยี่ยมคารวะในโอกาสเข้ารับตําแหน่งเอกอัครราชทูตวิสามัญผู้มีอํานาจเต็มแห่งสาธารณรัฐสังคมนิยมเวียดนามประจําประเทศไทย ณ ห้องทํางานรัฐมนตรี
รมว.ศึกษาธิการกล่าวแสดงความยินดีกับการเข้ารับตําแหน่งเอกอัครราชทูตวิสามัญผู้มีอํานาจเต็มแห่งสาธารณรัฐสังคมนิยมเวียดนามประจําประเทศไทย พร้อมทั้งกล่าวว่าความสัมพันธ์ของทั้งสองประเทศมีความแน่นแฟ้นมาอย่างต่อเนื่องยาวนานมีความร่วมมือและสนับสนุนกันหลายด้าน โดยเฉพาะความร่วมมือด้านการศึกษาและด้านต่าง ๆ ที่พร้อมให้การสนับสนุนร่วมกันต่อไป และชื่นชมการพัฒนาด้านการศึกษาของเวียดนาม ซึ่งประเทศไทยต้องเรียนรู้รูปแบบและวิธีการจัดการเรียนการสอนจากเวียดนามเช่นกันด้วย
นายเหวียน หาย บั่ง (Mr.Nguyen Hai Bang)กล่าวว่า รู้สึกยินดีที่ได้มาพบปะพูดคุยกับรัฐมนตรีว่าการกระทรวงศึกษาธิการ ซึ่งประเทศไทยและเวียดนามมีสัมพันธภาพอันดีระหว่างกันมาอย่างต่อเนื่อง ทั้งด้านภาษา วัฒนธรรม และด้านการศึกษา มีการสนับสนุนทุนแลกเปลี่ยนด้านการศึกษา ส่งเสริมการเรียนกานสอนภาษาเวียดนามในไทย ขอบคุณประเทศไทยและรัฐบาลไทยที่อํานวยความสะดวกและให้การสนับสนุนเวียดนามในด้านต่าง ๆ เป็นอย่างดีเสมอมา
Written byจงจิตร ฟองละแอ,
Photo Creditกิตติกร แซ่หมู่
Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-คกก.โรคติดต่อแห่งชาติ เห็นชอบในหลักการให้มีการวางระบบกักกันและค่าใช้จ่ายในการจัด State/ Local Quarantine
วันอังคารที่ 14 เมษายน 2563
คกก.โรคติดต่อแห่งชาติ เห็นชอบในหลักการให้มีการวางระบบกักกันและค่าใช้จ่ายในการจัด State/ Local Quarantine
คณะกรรมการโรคติดต่อแห่งชาติ เห็นชอบในหลักการให้มีการวางระบบกักกันและค่าใช้จ่ายในการจัด State/ Local Quarantine เพื่อใช้ในการกักกันตัวผู้เดินทางจากต่างประเทศ/ในประเทศ กรณีโรคติดเชื้อไวรัสโคโรนา 2019 (COVID-19)
คณะกรรมการโรคติดต่อแห่งชาติ เห็นชอบในหลักการให้มีการวางระบบกักกันและค่าใช้จ่ายในการจัด State/ Local Quarantine เพื่อใช้ในการกักกันตัวผู้เดินทางจากต่างประเทศ/ในประเทศ กรณีโรคติดเชื้อไวรัสโคโรนา 2019 (COVID-19)
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานการประชุมคณะกรรมการโรคติดต่อแห่งชาติ ครั้งที่ 5/ 2563 โดยมีดร.สาธิต ปิตุเตชะ รัฐมนตรีช่วยว่าการกระทรวงสาธารณสุข นายแพทย์สุขุม กาญจนพิมาย ปลัดกระทรวงสาธารณสุข อธิบดี ผู้บริหารกระทรวงที่เกี่ยวข้อง อาทิ กระทรวงกลาโหม กระทรวงมหาดไทย สมาคมโรงพยาบาลเอกชน และกรรมการผู้ทรงคุณวุฒิ ร่วมประชุม
นายอนุทินให้สัมภาษณ์ว่า ตามที่รัฐบาลได้มีนโยบายให้ผู้ที่เดินทางกลับจากต่างประเทศทุกคนจะต้องกักกันตัวในสถานที่ที่รัฐกําหนด (State/ Local Quarantine) เพื่อให้การเฝ้าระวัง ป้องกัน และควบคุมโรคติดเชื้อไวรัสโคโรนา 2019 (COVID-19) เป็นไปอย่างมีประสิทธิภาพสูงสุด โดยให้กระทรวงสาธารณสุข ร่วมกับกระทรวงกลาโหมจัด State Quarantine และร่วมกับกระทรวงมหาดไทยจัด Local/ Home Quarantine ซึ่งคณะกรรมการโรคติดต่อแห่งชาติ ได้มีมติเห็นชอบในหลักการให้มีการวางระบบการกักกันตัวผู้เดินทาง ซึ่งถือเป็นผู้มีความเสี่ยงที่จะติดเชื้อโควิด 19 รวมถึงกรอบค่าใช้จ่ายในการดําเนินการ อาทิ ค่าตรวจทางห้องปฏิบัติการ ค่าพาหนะเดินทาง ค่าห้องพัก เป็นต้น เพื่อเสนอต่อรัฐบาลพิจารณาให้การสนับสนุน โดยให้กรมควบคุมโรคซึ่งเป็นฝ่ายเลขานุการของคณะกรรมการฯ ปรับรายละเอียดกรอบค่าใช้จ่ายตามคําแนะนําของคณะกรรมการฯ เพื่อเสนอศูนย์บริหารจัดการโควิด-19 (ศบค.) หรือคณะรัฐมนตรี พิจารณาตามที่เห็นสมควรต่อไป
นอกจากนี้ คณะกรรมการฯ ได้ให้ความเห็นชอบการยกระดับมาตรการเฝ้าระวังเชิงรุกในพื้นที่แบบบูรณาการ ซึ่งเป็นระบบการดําเนินงานเพื่อให้การค้นหาผู้ติดเชื้อโรคโควิด 19 เป็นไปอย่างรวดเร็ว ได้รับการตรวจวินิจฉัยและการรักษาเร็ว เพิ่มประสิทธิภาพการป้องกันควบคุมโรคในพื้นที่ โดยมอบฝ่ายเลขานุการ จัดทํารายละเอียดและแนวทางการเบิกค่าใช้จ่าย เสนอต่อ ศบค.หรือคณะรัฐมนตรีพิจารณาต่อไป
************************************* 14 เมษายน 2563
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมบังคับคดีและธนาคารแห่งประเทศจีน (ไทย) จำกัด (มหาชน) ร่วมลงนามบันทึกความตกลงการรับ-ส่งข้อมูลทางอิเล็กทรอนิกส์
วันจันทร์ที่ 3 ธันวาคม 2561
กระทรวงยุติธรรม โดยกรมบังคับคดีและธนาคารแห่งประเทศจีน (ไทย) จํากัด (มหาชน) ร่วมลงนามบันทึกความตกลงการรับ-ส่งข้อมูลทางอิเล็กทรอนิกส์
กรมบังคับคดีและธนาคารแห่งประเทศจีน (ไทย) จํากัด (มหาชน) ร่วมลงนามบันทึกความตกลงการรับ-ส่งข้อมูลทางอิเล็กทรอนิกส์
ในวันจันทร์ที่ ๓ ธันวาคม ๒๕๖๑ เวลา ๑๔.๐๐ น. กรมบังคับคดีร่วมกับธนาคารแห่งประเทศจีน (ไทย) จํากัด (มหาชน) ลงนามบันทึกความตกลงการรับ-ส่งข้อมูลทางอิเล็กทรอนิกส์ โดยมีนางสาวรื่นวดี สุวรรณมงคล อธิบดีกรมบังคับคดี และนายหลี่ เฟิง ประธานเจ้าหน้าที่บริหาร ผู้จัดการใหญ่ สาขาประเทศไทย ธนาคารแห่งประเทศจีน (ไทย) จํากัด (มหาชน) เป็นผู้ลงนาม และมีนางอรัญญา ทองน้ําตะโก รองอธิบดีกรมบังคับคดี นางสาวสายรุ้ง มารมย์ รองอธิบดีกรมบังคับคดี นางทัศนีย์ เปาอินทร์ รองอธิบดีกรมบังคับคดี คณะผู้บริหารกรมบังคับคดี และคณะผู้บริหารธนาคารแห่งประเทศจีน (ไทย) จํากัด (มหาชน) เข้าร่วมลงนามบันทึกความตกลงดังกล่าว ณ ห้องประชุมคชสาร ๒ ชั้น ๓ อาคารกรมบังคับคดี
​นางสาวรื่นวดี สุวรรณมงคล อธิบดีกรมบังคับคดี กล่าวว่า ความร่วมมือระหว่างกรมบังคับคดี และธนาคารแห่งประเทศจีน (ไทย) จํากัด (มหาชน) เป็นการเพิ่มประสิทธิภาพในการรวบรวมทรัพย์สินของเจ้าพนักงานพิทักษ์ทรัพย์ สร้างความเชื่อมั่นในการลงทุน และส่งเสริมเศรษฐกิจของประเทศในภาพรวม ป้องกันความเสียหายที่อาจเกิดขึ้นกับบรรดาเจ้าหนี้ในคดีล้มละลาย และประชาชนทั่วไปจากการจําหน่าย จ่ายโอนทรัพย์สินของบุคคลที่ถูกศาลมีคําสั่งพิทักษ์ทรัพย์ และเป็นการลดขั้นตอนการปฏิบัติงาน การส่งข้อมูลผ่านระบบอิเล็กทรอนิกส์ จะช่วยลดขั้นตอนการปฏิบัติงาน มีความสะดวกรวดเร็ว ลดการใช้เอกสาร และเป็นการบูรณาการ และสร้างสรรค์นวัตกรรมร่วมกันระหว่างหน่วยงานภาครัฐ และเอกชน การลงนามบันทึกความตกลงการรับ-ส่งข้อมูลทางอิเล็กทรอนิกส์ในครั้งนี้ จะได้ร่วมกันกําหนดรายละเอียด คุณลักษณะเฉพาะของระบบคอมพิวเตอร์ และรูปแบบข้อมูลที่รับ-ส่ง ระบบงานที่เกี่ยวข้อง การจัดให้มีการควบคุมภายใน การจํากัดสิทธิการเข้าถึงข้อมูลระบบคอมพิวเตอร์ การรักษาข้อมูลที่ได้รับระหว่างกันเป็นความลับ นอกจากนี้ จะได้ร่วมกันกําหนดพิธีปฏิบัติเกี่ยวกับการรับ-ส่งข้อมูลระหว่างกัน เพื่อการปฏิบัติงานร่วมกันอย่างมีประสิทธิภาพมากยิ่งขึ้น
รัฐบาลไทย-ข่าวทำเนียบรัฐบาล-รัฐบาลเชิญชวนคนไทยเข้าชมนิทรรศการเสมือนจริง “เย็นศิระ เพราะพระบริบาล” ร่วมน้อมรำลึกในพระมหากรุณาธิคุณของพระมหากษัตริย์ไทยอย่างหาที่สุดมิได้
วันศุกร์ที่ 13 ตุลาคม 2560
รัฐบาลเชิญชวนคนไทยเข้าชมนิทรรศการเสมือนจริง “เย็นศิระ เพราะพระบริบาล” ร่วมน้อมรําลึกในพระมหากรุณาธิคุณของพระมหากษัตริย์ไทยอย่างหาที่สุดมิได้
รัฐบาลเชิญชวนคนไทยเข้าชมนิทรรศการเสมือนจริง “เย็นศิระ เพราะพระบริบาล” ร่วมน้อมรําลึกในพระมหากรุณาธิคุณของพระมหากษัตริย์ไทยอย่างหาที่สุดมิได้
วันนี้ (13 ตุลาคม 2560) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า รัฐบาลขอเชิญชวนคนไทยเข้าชมนิทรรศการเสมือนจริง “เย็นศิระ เพราะพระบริบาล”www.yensiraphrophraboriban.comซึ่งได้จําลองบรรยากาศของนิทรรศการที่ได้จัดขึ้น ณ ท้องสนามหลวง เมื่อเดือน ก.พ.60 ที่ผ่านมา โดยภายในนิทรรศการเสมือนจริงได้นําเสนอเรื่องราวทางประวัติศาสตร์ การเชิดชูสถาบันพระมหากษัตริย์ไทย พระราชกรณียกิจที่สําคัญ และประมวลภาพกิจกรรมต่าง ๆ ให้ประชาชนสามารถเข้าชมได้ทุกที่ ทุกเวลา
“สถิติผู้เข้าชมนิทรรศการที่ท้องสนามหลวง ตั้งแต่วันที่ 10 ก.พ. – 15 พ.ค.60 มีจํานวนทั้งสิ้น 395,050 คน รัฐบาลจึงได้จัดทํานิทรรศการเสมือนจริงเพื่อให้ประชาชนที่ไม่มีโอกาสเดินทางไปชมนิทรรศการจริงได้ สามารถเรียนรู้เรื่องราวต่าง ๆ ผ่านเว็บไซต์ ประกอบด้วย โซนที่ 1 บุญของแผ่นดินไทย โซนที่ 2 พระราชาผู้ทรงธรรม โซนที่ 3 กษัตริย์ผู้ยิ่งใหญ่ โซนที่ 4 พระมิ่งขวัญชาวไทย และโซนที่ 5 ร้อยใจไทย”
ทั้งนี้ พลเอก ประยุทธ์ จันทร์โอชา นายกรัฐมนตรี กล่าวว่า สิ่งที่พระบาทสมเด็จพระปรมินทรมหาภูมิพลอดุลยเดช บรมนาถบพิตร ทรงริเริ่มไว้ จะถูกสานต่อเพื่อสร้างประโยชน์แก่ประเทศชาติและประชาชน ซึ่งเป็นพระราชปณิธานของสมเด็จพระเจ้าอยู่หัวมหาวชิราลงกรณ บดินทรเทพยวรางกูร ที่ทรงนําหลักการของสมเด็จพ่อมาใช้ดูแลช่วยเหลือประชาชน ซึ่งเปรียบเสมือนคําว่า “เย็นศิระ เพราะพระบริบาล”
ดังนั้น จึงอยากให้คนไทยทุกคนได้จารึกจดจํา และสืบสานพระราชดําริและพระราชกรณียกิจน้อยใหญ่ทั้งหลายของล้นเกล้าล้นกระหม่อม รัชกาลที่ 9 พร้อมทั้งร่วมกันปกป้องสถาบันพระมหากษัตริย์ในฐานะศูนย์รวมจิตใจของคนในชาติ และเป็นผู้สร้างความเจริญก้าวหน้าให้กับแผ่นดินไทยตราบจนทุกวันนี้
************************
รัฐบาลไทย-ข่าวทำเนียบรัฐบาล-รมว.มท. ประชุมแก้ไขปัญหาผักตบชวา ย้ำเดินหน้าใช้ “เซลล์เล็กๆในพื้นที่” เป็นพลังประชารัฐ พลังชุมชน กำจัด เฝ้าระวัง อย่างต่อเนื่องเพื่อแก้ไขปัญหาอย่างยั่งยืน
วันพฤหัสบดีที่ 23 มีนาคม 2560
รมว.มท. ประชุมแก้ไขปัญหาผักตบชวา ย้ําเดินหน้าใช้ “เซลล์เล็กๆในพื้นที่” เป็นพลังประชารัฐ พลังชุมชน กําจัด เฝ้าระวัง อย่างต่อเนื่องเพื่อแก้ไขปัญหาอย่างยั่งยืน
รมว.มหาดไทย เป็นประธานการประชุมแก้ไขปัญหาผักตบชวา ย้ําเดินหน้าใช้ “เซลล์เล็กๆในพื้นที่” เป็นพลังประชารัฐ พลังชุมชน กําจัด เฝ้าระวัง อย่างต่อเนื่องเพื่อแก้ไขปัญหาอย่างยั่งยืน
วันนี้ (23 มี.ค.60) เวลา 10.00 น. ณ ห้องประชุม 1 อาคารศาลาว่าการกระทรวงมหาดไทย พลเอกอนุพงษ์ เผ่าจินดา รัฐมนตรีว่าการกระทรวงมหาดไทย เป็นประธานการประชุมมอบแนวทางการแก้ไขปัญหาผักตบชวา โดยมีหน่วยงานที่เกี่ยวข้องเข้าร่วมการประชุม ประกอบด้วย กรมโยธาธิการและผังเมือง กรมการปกครอง กรมส่งเสริมการปกครองท้องถิ่น กรมป้องกันและบรรเทาสาธารณภัย หน่วยงานทหาร กรมชลประทาน กรมเจ้าท่า กรมวิชาการเกษตร และกรุงเทพมหานคร
เข้าร่วมประชุม
สําหรับการประชุมในครั้งนี้ สืบเนื่องจากที่รัฐบาล โดยรองนายกรัฐมนตรี (พลเอกประวิตร วงษ์สุวรรณ) ในฐานะประธานคณะกรรมการอํานวยการบูรณาการเพื่อแก้ไขปัญหาผักตบชวา ได้มีนโยบายและข้อสั่งการในการแก้ไขปัญหาผักตบชวาให้เกิดความยั่งยืน โดยมอบหมายให้กระทรวงมหาดไทยสนับสนุนมาตรการป้องกันและแก้ไขปัญหาผักตบชวาในพื้นที่อย่างต่อเนื่องภายหลังจากที่ได้ดําเนินการตามมาตรการเก็บใหญ่ทั่วประเทศไปแล้วกว่า 7 ล้านตัน
ซึ่งในที่ประชุม พลเอกอนุพงษ์ เผ่าจินดา รัฐมนตรีว่าการกระทรวงมหาดไทย ได้มอบนโยบายการแก้ไขปัญหาผักตบชวา โดยย้ําว่า ทุกหน่วยงานจะต้องดําเนินการให้เป็นไปตามนโยบายรัฐบาล ซึ่งจะต้องทําอย่างต่อเนื่อง เพราะผักตบชวาเป็นปัญหาสําคัญมีการขยายพันธุ์อย่างรวดเร็ว ดังนั้นการแก้ไขปัญหาผักตบชวาจึงมิใช่เพียงการดําเนินการให้แล้วเสร็จเท่านั้น แต่จะต้องมีการติดตามแก้ไขอย่างต่อเนื่องด้วยเพื่อให้เกิดความยั่งยืน โดยอาศัยกลไกในพื้นที่ คือ จังหวัด อําเภอ ท้องถิ่นบูรณาการร่วมกับทุกภาคส่วน โดยมีภาครัฐทําหน้าที่ให้การสนับสนุนเสริมศักยภาพความพร้อมในการดําเนินการ เช่น การจัดสรรเรือท้องแบนติดเครื่องยนต์ให้กับองค์กรปกครองส่วนท้องถิ่นที่มีแหล่งน้ําในพื้นที่อย่างเพียงพอ
นอกจากนี้ อีกมาตรการสําคัญที่จะนํามาใช้ในการแก้ไขปัญหา คือ การจัดตั้ง“ชมรมคนริมน้ํา”ในทุกพื้นที่ที่มีแหล่งน้ําเพื่อช่วยเฝ้าระวังไม่ให้ปริมาณผักตบชวาสะสมจนเกิดปัญหาและกําหนดกรอบแนวทางปฏิบัติที่ชัดเจน โดยมีผู้นําชุมชน ท้องถิ่น ท้องที่ เข้าร่วมดําเนินการ ซึ่งมีเป้าหมายจัดตั้งชมรมให้แล้วเสร็จทั่วประเทศภายในเดือนเมษายนนี้
สุดท้ายรัฐมนตรีว่าการกระทรวงมหาดไทย ได้เน้นย้ําว่า การแก้ไขปัญหาผักตบชวาจะไม่สามารถเกิดผลสําเร็จได้หากไม่ได้รับความร่วมมือจากพี่น้องประชาชน จึงขอให้ทุกหน่วยงานที่เกี่ยวข้อง เร่งสร้างการรับรู้และความเข้าใจด้วยการให้ความรู้แก่ประชาชนให้ทราบถึงปัญหาและผลกระทบของผักตบชวาที่จะก่อปัญหาให้ชุมชน และเข้ามามีส่วนร่วมเป็นกลไก“พลังประชารัฐ”เน้นสร้างความร่วมมือและจิตอาสาจาก“เซลล์เล็ก ๆ”ที่อยู่ในพื้นที่ที่ต้องช่วยกันกําจัดผักตบชวาในพื้นที่ของตนเองซึ่งถือเป็นปัจจัยสําคัญที่จะก่อให้เกิดความยั่งยืน.
ครั้งที่ 41/2560
รัฐบาลไทย-ข่าวทำเนียบรัฐบาล-“บิ๊กอู๋”ตรวจเยี่ยม“ยุวแรงงาน”ปลื้ม เยาวชนแห่สมัครทำงานช่วงปิดเทอมกว่า 2.5 หมื่นคน
วันจันทร์ที่ 12 มีนาคม 2561
“บิ๊กอู๋”ตรวจเยี่ยม“ยุวแรงงาน”ปลื้ม เยาวชนแห่สมัครทํางานช่วงปิดเทอมกว่า 2.5 หมื่นคน
รมว.แรงงาน ตรวจเยี่ยม“ยุวแรงงาน”ปลื้ม เยาวชนแห่สมัครทํางานช่วงปิดเทอมกว่า 2.5 หมื่นคน ในสถานประกอบการกว่า 700 แห่ง เผย รู้จักการใช้จ่ายอย่างประหยัด เตรียมพื้นฐานการทํางาน
เพิ่มทักษะชีวิตก่อนเข้าสู่ตลาดแรงงาน
รมว.แรงงาน ตรวจเยี่ยม“ยุวแรงงาน”ปลื้ม เยาวชนแห่สมัครทํางานช่วงปิดเทอมกว่า 2.5 หมื่นคน ในสถานประกอบการกว่า 700 แห่ง เผย รู้จักการใช้จ่ายอย่างประหยัด เตรียมพื้นฐานการทํางานเพิ่มทักษะชีวิตก่อนเข้าสู่ตลาดแรงงาน พร้อมได้รับใบรับรองจากกระทรวงแรงงานและสถานประกอบการ
พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน ตรวจเยี่ยมการปฏิบัติงานและ
ให้กําลังใจนักเรียน นักศึกษาที่เข้าร่วมโครงการประชารัฐรวมพลัง สร้างยุวแรงงาน ณ บริเวณ ชั้น 6 ห้างสรรพสินค้าเซ็นทรัลพลาซ่า แกรนด์ พระราม 9 ถนนรัชดาภิเษก กรุงเทพมหานคร โดยรัฐมนตรีว่าการกระทรวงแรงงานได้ตรวจเยี่ยมเยาวชนที่เข้าร่วมโครงการยุวแรงงานในสถานประกอบการ จํานวน 6 แห่ง ได้แก่ 1) ร้าน Bar B Q Plaza 2) ร้าน Pizza Company 3) ร้าน Chabuton Ramen 4) ร้าน Yoshinoya 5) ร้าน Sizzler และ 6) ร้าน Swensens ซึ่งมียุวแรงงานจํานวนกว่า 160 คน โดยกล่าวว่า จากการที่กระทรวงแรงงานได้เตรียมตําแหน่งงานไว้ว่างไว้กว่า 30,000 อัตราทั่วประเทศ ให้นักเรียน นักศึกษาที่สนใจสมัครเข้าร่วมโครงการประชารัฐรวมพลัง สร้างยุวแรงงาน ได้มีเยาวชนสนใจสมัครเข้าร่วมโครงการจํานวนกว่า 25,000 คน เข้าปฏิบัติงานในสถานประกอบการช่วงปิดเทอมประมาณ 700 แห่ง ซึ่งผู้ประกอบการจะมีเบี้ยเลี้ยงรวมทั้งสวัสดิการให้ เช่น อาหาร 2 มื้อ รวมทั้งการฝึกปฏิบัติ การมอบหมายหน้าที่ในการปฏิบัติงาน ส่วนค่าตอบแทนที่ได้รับจะได้ไม่ต่ํากว่าชั่วโมงละ 40 บาท เป็นต้น ซึ่งสถานประกอบการบางแห่งจะให้ค่าตอบแทนถึง 48 บาทต่อชั่วโมงการทํางาน โดยนักเรียน นักศึกษาที่เข้าร่วมโครงการได้รับค่าตอบแทนไม่ต่ํากว่า 300 กว่าบาทต่อวัน นอกจากนี้ ยังทําให้ได้รู้คุณค่าของเงินและรู้จักการใช้จ่ายอย่างประหยัด รวมทั้งเสริมสร้างวินัยในการออมอีกด้วย
“ยุวแรงงานในแต่ละสถานประกอบการจะมีพี่เลี้ยงคอยให้คําปรึกษาเกี่ยวกับการทํางาน และกระทรวงแรงงานจะร่วมกับสถานประกอบการประเมินผลการปฏิบัติงาน หากมีความประพฤติดี ทํางานดีจะได้รับใบประกาศรับรองจากสถานประกอบการและกระทรวงแรงงาน ซึ่งจะเป็นพื้นฐานสามารถเพิ่มทักษะชีวิตในโลกของการทํางานให้แก่นักเรียน นักศึกษาก่อนที่เข้าสู่ระบบตลาดแรงงานต่อไป” พล.ต.อ.อดุลย์ฯ กล่าว
ในท้ายสุด
สําหรับโครงการ “ประชารัฐรวมพลัง สร้างยุวแรงงาน” พลเอก ประยุทธ์ จันทร์โอชา นายกรัฐมนตรี มีนโยบายที่จะส่งเสริมการมีงานทําให้แก่นักเรียน นักศึกษา ในช่วงปิดภาคเรียนหรือช่วงว่างจากการเรียนเป็นการทํางานในรูปแบบประชารัฐ ที่มีการบูรณาการระหว่างกระทรวงแรงงานกับภาคเอกชนและสถานศึกษา อันเป็นการส่งเสริมให้นักเรียน นักศึกษาได้ใช้เวลาว่างให้เป็นประโยชน์ เสริมสร้างประสบการณ์การทํางานจริง มีรายได้ระหว่างเรียน จากการประกอบอาชีพที่เหมาะสม สามารถแบ่งเบาภาระของผู้ปกครองและเป็นการเตรียมความพร้อมให้แก่นักเรียน นักศึกษา เพื่อรองรับการเข้าสู่ตลาดแรงงานในอนาคต
-----------------------------
กองเผยแพร่และประชาสัมพันธ์/
ชนินทร เพ็ชรทับ – ข่าว/
สมภพ ศีลบุตร – ภาพ/
12 มีนาคม 2561
รัฐบาลไทย-ข่าวทำเนียบรัฐบาล-รมว.ทส. นำทีมให้ขวัญกำลังใจเจ้าหน้าที่ปฏิบัติงาน ณ จังหวัดเชียงใหม่
วันจันทร์ที่ 13 เมษายน 2563
รมว.ทส. นําทีมให้ขวัญกําลังใจเจ้าหน้าที่ปฏิบัติงาน ณ จังหวัดเชียงใหม่
รมว.ทส. นําทีมให้ขวัญกําลังใจเจ้าหน้าที่ปฏิบัติงาน ณ จังหวัดเชียงใหม่
รมว.ทส. นําทีมให้ขวัญกําลังใจเจ้าหน้าที่ปฏิบัติงาน ณ จังหวัดเชียงใหม่
วันที่ 9 เมษายน 2563 เวลาประมาณ 13.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วยนายจตุพร บุรุษพัฒน์ ปลัดกระทรวงทรัพยากรธรรมขาติและสิ่งแวดล้อม นายอรรถพล เจริญชันษา อธิบดีกรมป่าไม้ นายธัญญา เนติธรรม อธิบดีกรมอุทยานแห่งชาติ สัตว์ป่า และพันธุ์พืช และคณะผู้บริหารกระทรวงฯ ลงพื้นที่ตรวจเยี่ยมให้ขวัญกําลังใจพร้อมทั้งมอบข้าวสารแก่เจ้าหน้าที่ผู้ปฏิบัติงานและร่วมปลูกต้นรวงผึ้ง ต้นตะเคียนทอง และต้นมหาพรหมราชินี ณ สํานักจัดการทรัพยากรป่าไม้ ที่ 1 (เชียงใหม่) กรมป่าไม้ และ สํานักบริหารพื้นที่อนุรักษ์ ที่ 16 กรมอุทยานแห่งชาติ สัตว์ป่า และพันธ์ุพืช จังหวัดเชียงใหม่
รัฐบาลไทย-ข่าวทำเนียบรัฐบาล-วราวุธ ตรวจอช.เขาสามร้อยยอด หลังเปิดต้อนรับนักท่องเที่ยว
วันอังคารที่ 7 กรกฎาคม 2563
วราวุธ ตรวจอช.เขาสามร้อยยอด หลังเปิดต้อนรับนักท่องเที่ยว
นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วยนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และคณะผู้บริหาร ทส. ลงพื้นที่ตรวจเยี่ยมการปฏิบัติงานของเจ้าหน้าที่ในการคัดกรองนักท่องเที่ยวตามมาตรการป้องกัน
วราวุธ ตรวจอช.เขาสามร้อยยอด หลังเปิดต้อนรับนักท่องเที่ยว
วันที่ 5 ก.ค. 63 เวลา 15.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วยนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และคณะผู้บริหาร ทส. ลงพื้นที่ตรวจเยี่ยมการปฏิบัติงานของเจ้าหน้าที่ในการคัดกรองนักท่องเที่ยวตามมาตรการป้องกันการแพร่ระบาดของโรคติดเชื้อไวรัสโคโรน่า 2019 (Covid-19) พร้อมรณรงค์การงดใช้ถุงพลาสติกบริเวณร้านค้าอุทยานแห่งชาติ และปลูกต้นเกด ณ อุทยานแห่งชาติเขาสามร้อยยอด จังหวัดประจวบคีรีขันธ์
นายวราวุธ ศิลปอาชา กล่าวว่า สถานที่ท่องเที่ยวบางแห่ง สิ่งที่ดีที่สุดคือการรักษาสภาพให้คงอยู่ตามสภาพที่เคยเป็นเพื่อได้พบสิ่งที่เป็นธรรมชาติ ในพื้นที่จังหวัดเพชรบุรีและประจวบคีรีขันธ์นั้น เป็นพื้นที่ที่มีทรัพยากรธรรมชาติที่อุดมสมบูรณ์และมีสถานที่ท่องเที่ยวที่สวยงามมากมาย อาทิ ถ้ําพระยานคร ศูนย์ศึกษาธรรมชาติ (บึงบัว) ในเขตอุทยานแห่งชาติเขาสามร้อยยอด ซึ่งในวันนี้เป็นการตรวจเยี่ยมการปฏิบัติงานของเจ้าหน้าที่ และระบบการจองล่วงหน้าผ่านแอพพลิเคชั่น หลังจากการเปิดอุทยานแห่งชาติทั่วประเทศ โดยจะมีการติดตามผลการดําเนินงานว่ามีข้อจํากัดและปัญหาอุปสรรคอย่างไรบ้าง เพื่อจะได้เร่งแก้ไขและอํานวยความสะดวกให้กับประชาชนต่อไป
รัฐบาลไทย-ข่าวทำเนียบรัฐบาล-รัฐบาลส่งเสริมการส่งออกสมุนไพรไทยสู่ตลาดโลก
วันจันทร์ที่ 26 สิงหาคม 2562
รัฐบาลส่งเสริมการส่งออกสมุนไพรไทยสู่ตลาดโลก
วันอาทิตย์ที่ 25 สิงหาคม 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลส่งเสริมการส่งออกสมุนไพรไทยสู่ตลาดโลก โดยกําหนดเป้าหมายเพิ่มมูลค่าการบริโภคสมุนไพรจาก 180,000 ล้านบาท เป็น 360,000 ล้านบาท และเป็นผู้นําการส่งออกสมุนไพรและผลิตภัณฑ์สมุนไพรในอาเซียน ปัจจุบันตลาดสมุนไพรที่ขยายตัวและได้รับความนิยมสูงคือ อาหารเสริมและเวชสําอาง โดยเฉพาะขมิ้นชันเป็นที่นิยมจากตลาดโลก คิดเป็นมูลค่าราว 18,000 ล้านบาท สําหรับการดําเนินงานนั้นจะอบรมและพัฒนาศักยภาพผู้ประกอบการ เช่น ตลาดนักท่องเที่ยว ตลาดร้านยา เจรจาจับคู่ธุรกิจกับบริษัทชั้นนํา จัดนิทรรศการแสดงสินค้าทั้งในและต่างประเทศ เพิ่มช่องทางการจัดจําหน่าย เช่น ร้านค้าปลอดภาษีอากร ร้านขายยา และเว็บไซต์ เพื่อให้สมุนไพรและผลิตภัณฑ์สมุนไพรไทยเป็นที่ยอมรับในระดับสากล
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-วว. ร่วมพิธีเปิดงานศิลปาชีพ ประทีปไทยโอทอปก้าวไกลด้วยพระบารมี ประจำปี 2562
วันพุธที่ 14 สิงหาคม 2562
วว. ร่วมพิธีเปิดงานศิลปาชีพ ประทีปไทยโอทอปก้าวไกลด้วยพระบารมี ประจําปี 2562
วว. ร่วมพิธีเปิดงานศิลปาชีพ ประทีปไทยโอทอปก้าวไกลด้วยพระบารมี ประจําปี 2562 เพื่อเทิดพระเกียรติ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในวโรกาสมหามงคลเฉลิมพระชนมพรรษา 12 สิงหาคม 2562
ดร.ชุติมา เอี่ยมโชติชวลิต ผู้ว่าการสถาบันวิจัยวิทยาศาสตร์และเทคโนโลยีแห่งประเทศไทย (วว.) กระทรวงการอุดมศึกษา วิทยาศาสตร์ วิจัยและนวัตกรรม ร่วมพิธีเปิดงานศิลปาชีพ ประทีปไทยโอทอปก้าวไกลด้วยพระบารมี ประจําปี 2562 เพื่อเทิดพระเกียรติ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในวโรกาสมหามงคลเฉลิมพระชนมพรรษา 12 สิงหาคม 2562 โดย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เป็นประธานในการเปิดงาน ในวันอาทิตย์ ที่ 11 สิงหาคม 2562 ณ เวทีกลาง อาคารชาเลนเจอร์ 2 ศูนย์แสดงสินค้าและการประชุมอิมแพ็คเมืองทองธานี อําเภอปากเกร็ด จังหวัดนนทบุรี
หลังจากนั้นผู้ว่าการ วว.และคณะยังได้เยี่ยมชมนิทรรศการและการสาธิตผลิตภัณฑ์ที่โซนกิจกรรมของ วว. ที่มีสินค้าหลากหลายจากงานวิจัยที่ทาง วว. ได้นําวิทยาศาสตร์ เทคโนโลยีและนวัตกรรมไปช่วยพัฒนาสินค้ามาจัดแสดงภายในงาน จัดขึ้นระหว่างวันที่ 10-18 สิงหาคม 2562 ณ อาคารชาเลนเจอร์ 1-3 เมืองทองธานี
รัฐบาลไทย-ข่าวทำเนียบรัฐบาล-วราวุธ ลุยโรบินสันสุพรรณ เตรียมพร้อม 1 ม.ค. งดแจกถุงพลาสติก
วันอังคารที่ 31 ธันวาคม 2562
วราวุธ ลุยโรบินสันสุพรรณ เตรียมพร้อม 1 ม.ค. งดแจกถุงพลาสติก
วราวุธ ลุยโรบินสันสุพรรณ เตรียมพร้อม 1 ม.ค. งดแจกถุงพลาสติก
วราวุธ ลุยโรบินสันสุพรรณ เตรียมพร้อม 1 ม.ค. งดแจกถุงพลาสติก
วันนี้ (31 ธ.ค. 62) นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม นําคณะผู้บริหาร และภาคีเครือข่าย ร่วมเดินรณรงค์ลดการใช้ถุงพลาสติก รับปีใหม่ 1 มกราคม 2563 ที่ห้างสรรพสินค้า ซูเปอร์มาร์เก็ต และร้านสะดวกซื้อกว่า 75 แห่งทั่วประเทศ จะงดให้บริการถุงพลาสติกหูหิ้วให้กับลูกค้า ภายใต้กิจกรรม ทําความดีด้วยหัวใจ ลดรับ ลดให้ ลดใช้ ถุงพลาสติก Every day say no to plastic bags พร้อมมอบเกียรติบัตรให้กับห้างสรรพสินค้า เพื่อขอบคุณในความร่วมมือที่เป็นส่วนหนึ่งในการสนับสนุนให้เกิดการลดใช้ถุงพลาสติก ณ ศูนย์การค้าโรบินสันไลฟ์สไตล์ จังหวัดสุพรรณบุรี
นายวราวุธ ศิลปอาชา กล่าวว่า ตลอดระยะเวลาที่ผ่านมา กระทรวงทรัพยากรธรรมชาติและสิ่งแวดล้อมรณรงค์ลดการใช้พลาสติก โดยมีเป้าหมายสําคัญอยู่ที่การลดปริมาณขยะพลาสติกในประเทศไทย ซึ่งอีกไม่กี่ชั่วโมงจะถึงช่วงเวลาสําคัญที่ร้านค้าทั่วประเทศจะมาร่วมมือกันงดการแจกถุงพลาสติกหูหิ้ว จึงอยากขอให้ประชาชนทุกคนมาเริ่มต้นปรับเปลี่ยนพฤติกรรมของตนเองในการลดการใช้พลาสติก หันมาใช้ถุงผ้าหรือวัสดุทดแทนที่เป็นมิตรกับสิ่งแวดล้อม และทิ้งขยะให้ลงถัง เพื่อรักษาทรัพยากรธรรมชาติและสิ่งแวดล้อมของประเทศ ส่งต่อให้กับลูกหลานในอนาคตของเราต่อไป